२०१९-२१ विश्व कसोटी अजिंक्यपद स्पर्धा
२०१९-२१ आय.सी.सी विश्व कसोटी अजिंक्यपद स्पर्धा ही एक नवीन कसोटी सामने असणारी लीग स्पर्धा असणार आहे. जुलै २०१९ मध्ये या स्पर्धेला सुरुवात होणार आहे तर २०२१ साली इंग्लंडमध्ये अंतिम सामना होईल. आंतरराष्ट्रीय क्रिकेट समितीद्वारे २०१० साली क्रिकेटपटलावर ठेवलेल्या या कल्पनेला वास्तविकतेत उतरायला दशक लागले. २०१३ व २०१७ साली स्पर्धा पुढे ढकलण्यात आली.
या स्पर्धेत १२ पैकी ९ कसोटी देशांचा समावेश असणार आहे. प्रत्येक संघ ८ पैकी ६ संघांविरूद्ध मालिका ३ मायदेशी आणि ३ परदेशी या तत्त्वावर खेळेल. स्पर्धेच्या शेवटी गुणफलकातील अव्वल दोन संघ जेतेपदासाठी इंग्लंडमध्ये अंतिम सामना खेळतील.

यातील मालिका या दुसऱ्या स्पर्धेतील पण असु शकतात (जसे की २०१९ ॲशेस मालिका), तर सहभागी संघ उर्वरीत ३ देश जे या स्पर्धेत सहभागी नाहित (झिम्बाब्वे, आयर्लंड आणि अफगाणिस्तान) यांच्याविरुद्ध देखील कसोटी खेळतील.

भारत आणि न्यू झीलंड अंतिम सामन्यासाठी पात्र ठरले. साउथहँप्टन वरील रोझ बोल मैदानावर १८-२२ जून २०२१ दरम्यान अंतिम सामना खेळविण्यात आला. तसेच अंतिम सामन्यासाठी एक राखीव दिवस ठेवण्यात आलेला. अंतिम सामन्यात न्यू झीलंडने भारताचा ८ गडी राखून पराभव करत पहिला वहिला कसोटी विश्वचषक जिंकला. न्यू झीलंडने १९९८ आयसीसी चॅम्पियन्स ट्रॉफी नंतर प्रथमच जागतिक क्रिकेट स्पर्धा जिंकली. ऑस्ट्रेलियाच्या मार्नस लेबसचग्ने याने स्पर्धेत सर्वाधिक १६७५ धावा केल्या, तर भारताचा रविचंद्रन अश्विन ७१ बळी मिळवत स्पर्धेतील आघाडीचा गोलंदाज ठरला.

सहभागी देश

गुणफलक

वेळापत्रक

अंतिम सामना 
अंतिम सामन्याची आधिक माहिती वाचण्यासाठी २०१९-२१ विश्व कसोटी अजिंक्यपद स्पर्धा अंतिम सामना येथे भेट द्या

सुरुवातीला अंतिम सामना लॉर्ड्स येथे होणार होता. पण कोरोनाकाळात साउथहॅंप्टन जवळील हॉटेल्स जैविक वातावरणाच्या दृष्टीने सुरक्षीत असल्याने तथापि, १० मार्च रोजी अंतिम सामना साउथहँप्टनला होईल असे आयसीसीचे स्पष्ट केले. याचे संकेत ८ मार्च रोजी म्हणजेच आयसीसीच्या अधिकृत घोषणेच्या दोन दिवस आधीच भारतीय क्रिकेट नियामक मंडळाचे अध्यक्ष सौरव गांगुली यांनी दिले होते. कोरोनाव्हायरसचा प्रादुर्भाव लक्षात घेऊन सामन्याच्या दर दिवशी फक्त ४ हजार प्रेक्षकांना सामना पाहण्यास मैदानात प्रवेश दिला गेला. २०२१ आयपीएलच्या स्थगितीनंतर कोणताही सामना न खेळल्याने भारतीय संघाने अंतिम सामन्याच्या आधी चार-दिवसीय आंतर-संघीय सराव सामना खेळला. तर न्यू झीलंडने इंग्लंडमध्येच इंग्लंडविरुद्ध २ कसोटी सामने खेळले.

संघांची अंतिम स्थानस्थिती

सांख्यिकी

सर्वाधिक धावा

सर्वाधिक बळी

संदर्भ

इ.स. २०१९ मधील क्रिकेट
इ.स. २०२० मधील क्रिकेट
इ.स. २०२१ मधील क्रिकेट